ভারতের বিরুদ্ধে টেস্ট সিরিজে শ্রীলঙ্কা হামাগুড়ি দিচ্ছে। ইতিমধ্যেই বিরাট কোহলির ভারত ১-০ এগিয়ে রয়েছে সিরিজে। টেস্ট সিরিজের
পরেই শুরু হচ্ছে ওয়ানডে সিরিজ। 
আর দ্বিতীয় ওয়ানডে ম্যাচের পরেই অবসর নেবেন ধোনি! চমকাবেন না। এই ধোনির সঙ্গে অবশ্য ক্রিকেটের কোনও সম্পর্ক নেই।
এই ধোনি একটি সাদা রংয়ের ল্যাব্রাডর কুকুর। ভারতীয় পুলিশের স্নিফার ডগ। 

এই বিষয়ে অন্যান্য খবর

দেশের ভিতরেই ধোনির জনপ্রিয়তায় থাবা! ধোনির সামনেই পাক ক্রিকেটারের জয়ধ্বনি, রইল ভিডিও
খেলা ছেড়ে ধোনির মেয়ে দিব্বি বেলছে গোল রুটি, দেখুন ভাইরাল ভিডিও


মহেন্দ্র সিংহ ধোনিকে নিয়ে জল্পনা তুঙ্গে। ধারাভাষ্যকাররা পর্যন্ত সুযোগ পেলেই খোঁচা দিচ্ছেন ভারতের প্রাক্তন অধিনায়ককে। মাহিকে
নিয়ে অন্য চিন্তাভাবনা রয়েছে কোহলির। এই মুহূর্তে তাঁর অবসর নেওয়ার কোনও প্রশ্নই নেই।  
উল্লেখ্য, চলতি মাসের ১৩ তারিখ ভারত-শ্রীলঙ্কার দ্বিতীয় ওয়ানডে ম্যাচ। সেদিনই নিজের কর্মজীবনে ইতি টানছে স্নিফার ডগ ধোনি।
গত দশ বছর ধরে কাজ করে চলেছে এই ল্যাব্রাডর কুকুরটি। একই দিনে অবসর নিচ্ছে প্রীতি ও জন নামের আরও দুটি কুকুর।
কুকুরগুলোকে নতুন মালিকের হাতে তুলে দেওয়া হবে। নিলামের মাধ্যমে তারা খুঁজে পাবে নতুন মালিক।